rejauldu/bengali-wikipedia huggingface dataset:
খুলনা সিটি কর্পোরেশন (সংক্ষেপে কেসিসি) ১৯৯০ সালে প্রতিষ্ঠিত বাংলাদেশের অন্যতম প্রধান বিভাগীয় সিটি কর্পোরেশন। ১৯৮৪ সালে এটি মিউনিসিপ্যাল কর্পোরেশন হিসেবে প্রতিষ্ঠিত হয়। খুলনা সিটি কর্পোরেশনের আয়তন ৪৫ বর্গ কিলোমিটারখুলনা সিটি কর্পোরেশনের সীমানা দ্বিগুণ হচ্ছে - দৈনিক জনকন্ঠ (১৪ মে, ২০১৬ তারিখে প্রকাশিত) এবং ২০১৭ সালে জনসংখ্যা ছিল পনেরো লক্ষখুলনা শহরে মানুষ কমছে (আবাসনবিষয়ক জাতিসংঘের প্রতিষ্ঠান ইউএন হ্যাবিট্যাট এর প্রতিবেদন; ২০১৫ খ্রিঃ) - "দৈনিক প্রথম আলো (০২ জানুয়ারি ২০১৭ তারিখে প্রকাশিত)"  খুলনা সিটি কর্পোরেশন স্থানীয় সরকার আইন দ্বারা পরিচালিত হয়।http://www.lgd.gov.bd/ প্রতি পাঁচবছর অন্তর খুলনা সিটি কর্পোরেশন নির্বাচন অনুষ্ঠিত হয়।  ইতিহাস সর্বপ্রথম ১৮৮৪ সালে খুলনা নগরের মর্যাদা পায়। কলকাতা গেজেট অনুযায়ী ১৮৮৪ সালের ৮ সেপ্টেম্বর খুলনাকে মিউনিসিপাল বোর্ড ঘোষণা করা হয়। এরপর ১৩ ডিসেম্বর রেভারেন্ড গগন চন্দ্র দত্ত প্রথম চেয়ারম্যান হিসেবে দায়িত্ব গ্রহণ করে। সেসময়ে টুটপাড়া, শেখপাড়া, চারাবাটি, হেলাতলা এবং কয়লাঘাট এলাকায় সমন্বয়ে খুলনা পৌর সরকার যাত্রা শুরু করে। মিউনিসিপ্যালিটি অ্যাডমিনিস্ট্রেশন অর্ডিন্যান্স (পৌরসভা প্রশাসন অধ্যাদেশ)-এর দ্বারা খুলনা মিউনিসিপাল বোর্ডের নাম পালটে খুলনা মিউনিসিপাল কমিটি করা হয়, পাশাপাশি পৌর এলাকাকে ৪.৬৪ বর্গমাইল থেকে উন্নীত করে ১৪.৩০ বর্গমাইল করা হয়। তখন মিউনিসিপাল কমিটির সদস্য ছিলেন ২৮ জন এবং শহর ১৪ টি ওয়ার্ডে বিভক্ত ছিলো।  বাংলাদেশের স্বাধীনতার পর বাংলাদেশ লোকাল কাউন্সিল অ্যান্ড মিউনিসিপ্যাল কমিটি (ডেসোলেশন অ্যান্ড অ্যাডমিনিস্ট্রেশন অ্যারেঞ্জমেন্ট) অর্ডার - ১৯৭২ এর ক্ষমতা বলে খুলনা মিউনিসিপালিটির নাম বদলে খুলনা পৌরসভা করা হয়। ১৯৮৪ সালের ১২ ডিসেম্বর খুলনা শহরের শতবর্ষপূর্তিতে তৎকালীন প্রেসিডেন্ট হুসেইন মুহাম্মদ এরশাদ খুলনাকে মিউনিসিপাল কর্পোরেশন হিসেবে উন্নীত করেন। ১৯৯০ সালের ৬ আগস্ট খুলনাকে সিটি কর্পোরেশনে উন্নীত করা হয়।  ওয়ার্ডসমূহ খুলনা সিটি কর্পোরেশনে এখন ৩১ টি ওয়ার্ড রয়েছে। খুলনা জেলার লবণচরা, টুটপাড়া, বানিয়া খামার, হেলাতলা, ছোট বয়রা, বয়রা, মুজগুন্নী, গোয়ালপাড়া, রায়ের মহল, পাবলা, দেয়ানা(আংশিক), দৌলতপুর, মহেশ্বরপাশা এবং মীরেরডাঙ্গা মৌজা নিয়ে সিটি কর্পোরেশনের অধিক্ষেত্র গঠিত।  সম্প্রতি সিটি করপোরেশন এর আয়তন বৃদ্ধির পদক্ষেপ নিয়েছে। এতে বর্তমান বটিয়াঘাটা উপজেলার মাথাভাঙ্গা, হরিণটানা, খোলাবাড়িয়া, ডুবি, আলুতলা, ছাচিবুনিয়া(আংশিক), কৃষ্ণনগর, ঠিকরাবন্দ, ডুমুরিয়া উপজেলার চক মথুরাবাদ, চক আসানখালী(আংশিক), বিল পাবলা(আংশিক), দিঘলিয়া উপজেলার দেয়ানা(আংশিক), আড়ংঘাটা, তেলিগাতী, যুগীপোল, ফুলতলা উপজেলার শ্যামগঞ্জ, গিলাতলা(আংশিক) এবং আটরা(আংশিক) মৌজাকে নতুন অধিক্ষেত্র এলাকার জন্য প্রস্তাব করা হয়েছে।  বিভাগসমূহ পৌরকার্য বিভাগ স্বাস্থ্য বিভাগ পার্ক ও বিনোদন রেভিনিউ বিভাগ সড়ক বাতি বিভাগ বর্জ্য ব্যবস্থাপনা বিভাগ সংরক্ষণ বিভাগ  মেয়র  আরও দেখুন খুলনা উন্নয়ন কর্তৃপক্ষ খুলনা ওয়াসা খুলনা মেট্রোপলিটন পুলিশ খুলনা খুলনা বিভাগ  তথ্যসূত্র  বহিঃসংযোগ  বিষয়শ্রেণী:স্থানীয় সরকার প্রতিষ্ঠান বিষয়শ্রেণী:খুলনা সিটি কর্পোরেশন বিষয়শ্রেণী:বাংলাদেশের সিটি কর্পোরেশন
25px|alt=Information icon Thank you for [[Special:Contributions/{{subst:BASEPAGENAME}}|your contributions]] to Wikipedia. It appears that you copied or moved text from {{safesubst:#if:|:|one or more pages}} into {{safesubst:#if:|:|another page}}. While you are welcome to re-use Wikipedia's content, here or elsewhere, Wikipedia's licensing does require that you provide attribution to the original contributor(s). When copying within Wikipedia, this is supplied at minimum in an edit summary at the page into which you've copied content. It is good practice, especially if copying is extensive, to also place a properly formatted  template on the talk pages of the source and destination. The attribution has been provided for this situation, but if you have copied material between pages before, even if it was a long time ago, please provide attribution for that duplication. You can read more about the procedure and the reasons at Wikipedia:Copying within Wikipedia. {{safesubst:#if:||Thank you.}}
রিকার্ত পুচ মার্তি (, ; জন্ম: ১৩ আগস্ট ১৯৯৯; রিকি পুচ নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকার ক্লাব এলএ গ্যালাক্সির হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন সেন্ট্রাল মিডফিল্ডার হিসেবে খেললেও মাঝেমধ্যে অ্যাটাকিং মিডফিল্ডার হিসেবেও খেলে থাকেন।  পুচ ২০০৮–০৯ মৌসুমে স্পেনীয় ফুটবল ক্লাব হাবাক তেরাসার যুব পর্যায়ের হয়ে খেলার মাধ্যমে ফুটবল জগতে প্রবেশ করেন এবং পরবর্তীকালে বার্সেলোনার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৭–১৮ মৌসুমে স্পেনীয় ক্লাব বার্সেলোনা বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ৩ মৌসুম অতিবাহিত করেন। বার্সেলোনা বি-এর হয়ে তিনি ৫৬ ম্যাচে ২টি গোল করেন। ২০১৮–১৯ মৌসুমে তিনি বার্সেলোনার মূল দলে অন্তর্ভুক্ত হন।পরবর্তীতে, ২০২২–২৩ মৌসুমে তিনি এলএ গ্যালাক্সির হয়ে খেলার জন্য যুক্তরাষ্ট্রে পাড়ি দেন।  ২০২০ সালে পুচ স্পেন অনূর্ধ্ব-২১ দলের হয়ে স্পেনের বয়সভিত্তিক পর্যায়ে অভিষেক করেছিলেন।  দলগতভাবে, পুচ এপর্যন্ত ২টি শিরোপা জয়লাভ করেছেন, যার উভয়েই তিনি বার্সেলোনার হয়ে জয়লাভ করেছেন।  প্রারম্ভিক জীবন রিকার্ত পুচ মার্তি ১৯৯৯ সালের ১৩ই আগস্ট তারিখে স্পেনের মাতাদেপেরায় জন্মগ্রহণ করেন এবং সেখানেই তার শৈশব অতিবাহিত করেন। তার বাবার নাম কার্লোস পুচ, যিনি একজন পেশাদার ফুটবল খেলোয়াড় ছিলেন।  আন্তর্জাতিক ফুটবল পুচ স্পেন অনূর্ধ্ব-২১ দলের হয়ে স্পেনের প্রতিনিধিত্ব করেছেন। ২০২০ সালের ৩রা সেপ্টেম্বর তারিখে তিনি মেসিডোনিয়া অনূর্ধ্ব-২১ দলের বিরুদ্ধে ম্যাচে স্পেন অনূর্ধ্ব-২১ দলের হয়ে অভিষেক করেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপ এর জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছিলেন।  অর্জন  বার্সেলোনা যুব দল  উয়েফা ইয়ুথ লিগ: ২০১৭–১৮   বার্সেলোনা  লা লিগা: ২০১৮–১৯  কোপা দেল রেই: ২০২০–২১  তথ্যসূত্র  বহিঃসংযোগ            বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:কাতালান ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:স্পেনীয় প্রবাসী পুরুষ ফুটবলার বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:এলএ গ্যালাক্সির ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
সৌদি আরবে ক্রিকেট খেলার জনপ্রিয়তা দিন দিন বৃদ্ধি পাচ্ছে। সৌদি আরবের অক্টোবর মাস থেকে এপ্রিল মাস পর্যন্ত ক্রিকেট খেলা হয়। সৌদি আরবে ১৪৯টি ক্রিকেট ক্লাব এবং একটি একক টার্ফ উইকেট আছে।Asian Cricket: Saudi Arabia   ইতিহাস  সৌদি আরবে ১৯৬০ সালে ক্রিকেট খেলার প্রথম উল্লেখ পাওয়া যায় এবং পারিশ দলসমূহ এতে প্রতিদ্বন্দ্বিতা করেছিল। ১৯৭০-এর দশকের মধ্যে খেলাটি কাঠামোতে চলে আসে এবং আরও সুসংহত হয়ে ওঠে সাথে এসোসিয়েশনসমূহ গঠিত হয়। প্রথম দিকের দিনগুলোতে খেলাটি বেশিরভাগ সময় প্রবাসীরা খেলতো এবং আজও এমনই রয়ে গেছে, বেশিরভাগ খেলোয়াড় ভারতীয় উপমহাদেশ, ইংল্যান্ড, অস্ট্রেলিয়া, দক্ষিণ আফ্রিকা এবং নিউজিল্যান্ড থেকে এসেছে।  ২০০১ সালে রাজকন্যা ঘদা বিনতে হমুদ বিন বিন আবদুলাজিজ আল সৌদের রাজকীয় পৃষ্ঠপোষকতায় ক্রিকেট সংগঠিত করার আইনগত মর্যাদা লাভ করে। ২০০৩ সালে সৌদি আরব আন্তর্জাতিক ক্রিকেট কাউন্সিলের সহযোগী সদস্য হয়। দলটি কোন স্বতন্ত্র আন্তর্জাতিক ক্রিকেট কাউন্সিল টুর্নামেন্টে অংশ নেয়নি, তবে এশিয়ান ক্রিকেট কাউন্সিলের প্রতিযোগিতায় খেলেছে, বিশেষ করে এসিসি ট্রফি এবং এসিসি টি-টোয়েন্টি কাপে। ২০০৮ সালের এসিসি ট্রফি এলিট-এ তারা একদিনের আন্তর্জাতিক ম্যাচ খেলার অভিজ্ঞতা সম্পন্ন সংযুক্ত আরব আমিরাতকে পরাজিত করে।   পরিচালনা পর্ষদ  মূল নিবন্ধ: সৌদি ক্রিকেট কেন্দ্র  সৌদি ক্রিকেট কেন্দ্র হলো সৌদি আরবের ক্রিকেটের সরকারি পরিচালনা কমিটি। এর বর্তমান সদর দফতর জেদ্দায়। সৌদি ক্রিকেট কেন্দ্র আন্তর্জাতিক ক্রিকেট কাউন্সিলে সৌদি আরবের প্রতিনিধি করে থাকে।   ঘরোয়া প্রতিযোগিতা  সৌদি আরবের ঘরোয়া ক্রিকেট ১১টি আঞ্চলিক ক্রিকেট এসোসিয়েশন নিয়ে অনুষ্ঠিত হয়, তারা অক্টোবর থেকে এপ্রিল মাস পর্যন্ত সীমিত ওভারের ক্রিকেট এবং টি-টোয়েন্টি ক্রিকেটে অংশগ্রহণ করে থাকে।Saudi Arabian Shine in T20 ২০১০ সালের প্রতিযোগিতায় পশ্চিমাঞ্চলীয় প্রদেশ ক্রিকেট এসোসিয়েশন জয় লাভ করে।   আঞ্চলিক এসোসিয়েশন  বর্তমানে ১১টি নগর ক্রিকেট এসোসিয়েশন নিয়ে সৌদি ক্রিকেট কেন্দ্র গঠিত হয়েছে। নিম্নে নগর ক্রিকেট এসোসিয়েশনের তালিকা দেওয়া হলো:   পশ্চিমাঞ্চলীয় প্রদেশ ক্রিকেট এসোসিয়েশন  জেদ্দা ক্রিকেট এসোসিয়েশন  রিয়াদ ক্রিকেট এসোসিয়েশন  রিয়াদ ক্রিকেট লীগ  পূর্বাঞ্চলীয় প্রদেশ ক্রিকেট এসোসিয়েশন  ইয়নবু আল সিনায়াইয়া ক্রিকেট এসোসিয়েশন  আসির ক্রিকেট লীগ  জিযান প্রিমিয়ার ক্রিকেট লীগ  জিযান অঞ্চল ক্রিকেট এসোসিয়েশন  মদিনা ক্রিকেট লীগ  মদিনা ক্রিকেট এসোসিয়েশন   মাঠ  সৌদি আরবে বর্তমানে ৬০টি ক্রিকেট মাঠ আছে। এই সকল মাঠগুলো কেবলমাত্র ক্রিকেটের জন্য তৈরি করা হয়েছে, এর সাথে আছে কংক্রিটের তৈরি স্থায়ী পিচ এবং ঊষর প্রান্তবর্তী অংশ। ইয়ানবু শহরের মাঠটি একটিমাত্র মাঠ যেখানে মাঠির প্রান্তবর্তী অংশ সবুজ, ক্লাবহাউস, ফ্লাড লাইট, ড্রেসিংরুম, টয়লেট এবং অন্যান্য সুবিধা আছে।   জাতীয় দল  মূল নিবন্ধ: সৌদি আরব জাতীয় ক্রিকেট দল  আন্তর্জাতিক ক্রিকেট ম্যাচে সৌদি আরব জাতীয় ক্রিকেট দল দেশের প্রতিনিধিত্ব করে। ২০০৩ সালে জাতীয় দল গঠিত হয়, তারা এসিসি ট্রফির চ্যালেঞ্জ বিভাগে খেলে, ২০০৮ সালে অবনমন হওয়ার আগে এলিট বিভাগে খেলেছে, ২০০৮ সালে এসিসি ট্রফি দুটি বিভাগে বিভক্ত হয়। দলটি এসিসি টি-টোয়েন্টি কাপ এবং মধ্যপ্রাচ্য কাপেও খেলেছে।   আরও দেখুন    সৌদি আরবের খেলাধুলা   তথ্যসূত্র    বহিঃসংযোগ    সৌদি ক্রিকেট সাইট  ক্রিকইনফো-সৌদি আরব  এশিয়ানক্রিট.অর্গ-এ সৌদি আরবের ক্রিকেট সংশ্লিষ্ট পৃষ্ঠাসমূহ  বিষয়শ্রেণী:সৌদি আরবে ক্রিকেট
বেতুর রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলায় বাঁকুড়া-মসাগ্রাম লাইনে অবস্থিত।  ইতিহাস বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিয়ার ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।  তথ্যসূত্র  বিষয়শ্রেণী:বাঁকুড়া জেলার রেলওয়ে স্টেশন বিষয়শ্রেণী:১৯১৬-এ ভারতে প্রতিষ্ঠিত বিষয়শ্রেণী:আদ্রা রেলওয়ে বিভাগ বিষয়শ্রেণী:১৯১৬-এ চালু রেলওয়ে স্টেশন বিষয়শ্রেণী:১৯১৬-এ ভারতে চালু রেলওয়ে স্টেশন
আলী হোসেন (২৩ মার্চ ১৯৪০ - ১৬ ফেব্রুয়ারি ২০২১) একজন বাংলাদেশী সুরকার ও সঙ্গীত পরিচালক ছিলেন। পাঁচ দশকের কর্মজীবনে তিনি অসংখ্য জনপ্রিয় গানের সুর ও সঙ্গীতায়োজন করেছেন। তার সুরারোপিত উল্লেখযোগ্য গান হল "হলুদ বাটো মেন্দি বাটো", "অশ্রু দিয়ে লেখা এ গান", "আরে ও প্রাণের রাজা" ও "কত যে তোমাকে বেসেছি ভালো"। তিনি ব্যাথার দান চলচ্চিত্রের সঙ্গীত পরিচালনার জন্য শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন।   জীবনী   প্রারম্ভিক জীবন  আলী হোসেন ১৯৪০ সালের ২৩শে মার্চ তৎকালীন ব্রিটিশ ভারতের (বর্তমান বাংলাদেশ) কুমিল্লা জেলায় জন্মগ্রহণ করেন। তার পিতার চাকরির কারণে তিনি পাকিস্তানের করাচিতে পড়াশোনা করেন। সেখানে নজরুল একাডেমিতে সহকারী শিক্ষক হিসেবে কাজ করেছেন। এই একাডেমিতে চাকরির সুবাদে তিনি সেখানকার জনপ্রিয় সঙ্গীতের শিক্ষক পিয়ার খানের নিকট গানের তালিম নিয়েছেন।   কর্মজীবন  মুস্তাফিজ পরিচালিত ডাক বাবু (১৯৬৬) চলচ্চিত্রের মধ্য দিয়ে সুরকার হিসেবে আলী হোসেনের চলচ্চিত্রে অভিষেক হয়। এই চলচ্চিত্রে শাহনাজ রহমতুল্লাহর গাওয়া "হলুদ বাটো মেন্দি বাটো" এবং সৈয়দ আব্দুল হাদীর গাওয়া "চাতুরী জানে না মোর বধূয়া" গান দুটি জনপ্রিয়তা লাভ করে। ১৯৬০-এর দশকে তিনি ঢাকা থেকে উর্দু ভাষায় নির্মিত ছোট সাহেব (১৯৬৭), কুলি (১৯৬৮), দাগ (১৯৬৯), ও আনাড়ি (১৯৬৯) চলচ্চিত্রের সঙ্গীত পরিচালনা করেন। ১৯৬৯ সালে নতুন নামে ডাকো ও অবাঞ্ছিত চলচ্চিত্রের সুরারোপ করেন। নতুন নামে ডাকো চলচ্চিত্রের "কে তুমি এলে গো আমার এ জীবনে" গানটি জনপ্রিয়তা লাভ করে।  ১৯৭০-এর দশকে তার সুরারোপিত অশ্রু দিয়ে লেখা (১৯৭২) চলচ্চিত্রের "অশ্রু দিয়ে লেখা এ গান" এবং বাদশা (১৯৭৫) চলচ্চিত্রের "আরে ও প্রাণের রাজা" গানগুলো জনপ্রিয়তা লাভ করে। তিনি ১৯৮৯ সালে কামাল আহমেদ পরিচালিত ব্যথার দান চলচ্চিত্রের সঙ্গীত পরিচালনার জন্য শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার অর্জন করেন।   ব্যক্তিগত জীবন ও মৃত্যু  আলী হোসেনের স্ত্রী সালেহা খাতুন। এই দম্পতির একমাত্র পুত্র আসিফ হোসেন। আলী হোসেন ২০২১ সালের ১৬ই ফেব্রুয়ারি ৮১ বছর বয়সে মার্কিন যুক্তরাষ্ট্রের ম্যাসাচুসেটস অঙ্গরাজ্যের বস্টনের এক হাসপাতালে চিকিৎসাধীন অবস্থায় মৃত্যুবরণ করেন। তিনি ফুসফুসের ক্যান্সারে ভুগছিলেন।   চলচ্চিত্রের তালিকা    ডাক বাবু (১৯৬৬)  ছোট সাহেব (১৯৬৭) - উর্দু  কুলি (১৯৬৮) - উর্দু  রূপকুমারী (১৯৬৮)  অবাঞ্ছিত (১৯৬৯)  নতুন নামে ডাকো (১৯৬৯)  দাগ (১৯৬৯) - উর্দু  আনাড়ি (১৯৬৯) - উর্দু  অধিকার (১৯৭০)  একই অঙ্গে এত রূপ (১৯৭০)  চৌধুরী বাড়ী (১৯৭২)  অশ্রু দিয়ে লেখা (১৯৭২)  জীবন নিয়ে জুয়া (১৯৭৫)  বাদশা (১৯৭৫)  জানোয়ার (১৯৭৬)  দাতা হাতেম তাই (১৯৭৭)  অঙ্গার (১৯৭৮)  বিজয়িনী সোনাভান (১৯৭৯)  চন্দ্রলেখা (১৯৮০)  আলতাবানু (১৯৮২)  ব্যাথার দান (১৯৮৯)  আপন ঘর (১৯৯০)  মায়ের দোয়া (১৯৯০)  রাজার মেয়ে বেদেনী (১৯৯১)  মায়ের আশীর্বাদ (১৯৯৩)  কালিয়া (১৯৯৪)  স্নেহ (১৯৯৪)  শিল্পী (১৯৯৫)  টাইগার (১৯৯৭)  জুয়াড়ী (২০০২)   পুরস্কার   ১৯৮৯: শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার - ব্যাথার দান   তথ্যসূত্র    বহিঃসংযোগ       বিষয়শ্রেণী:১৯৪০-এ জন্ম বিষয়শ্রেণী:২০২১-এ মৃত্যু বিষয়শ্রেণী:বাংলাদেশী সঙ্গীত পরিচালক বিষয়শ্রেণী:কুমিল্লা জেলার ব্যক্তি বিষয়শ্রেণী:বাংলাদেশী পুরুষ সুরকার বিষয়শ্রেণী:শ্রেষ্ঠ সঙ্গীত পরিচালক বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:ফুসফুসের ক্যান্সারে মৃত্যু বিষয়শ্রেণী:ম্যাসাচুসেটসে ক্যান্সারে মৃত্যু বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:কুমিল্লার ব্যক্তি বিষয়শ্রেণী:বাংলাদেশী সুরকার বিষয়শ্রেণী:২০শ শতাব্দীর বাংলাদেশী সঙ্গীতশিল্পী
__TOC__  ২৬ জুন ২০২৫  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  দুটি অ্যাকাউন্ট থেকেই মোহাম্মদ শরিফুল আলম চৌধুরী সম্পর্কে পাতা তৈরি করা হচ্ছে। সম্পাদনা তুলনা করলে মনে হয়, এটি একই ব্যক্তির দুটো অ্যাকাউন্ট, তবে অ্যাকাউন্ট থেকে কোথাও এই কথা উল্লেখ করা হয়নি। সকপাপেট না হলেও আমি Fahima1991কে বিশ্বকোষ তৈরিতে আগ্রহী না হওয়ায় বাধাদানের অনুরোধ করতাম, কেননা তিনি জনাব মোহাম্মদ শরিফুল আলম চৌধুরী ও তার পত্রিকা সম্পর্কে তথ্য যোগ করা ব্যতীত আর কিছুই করছেন না। Ishtiak Abdullah (আলাপ) ২০:৫৯, ২৬ জুন ২০২৫ (ইউটিসি) Ishtiak Abdullah (আলাপ) ২০:৫৯, ২৬ জুন ২০২৫ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য   প্রমাণিত সক। বাধা দেওয়া হলো। রিয়াজ (আলাপ) ১৭:২২, ৪ জুলাই ২০২৫ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৫
নওয়ানগর ক্রিকেট দল ছিল একটি ভারতীয় ঘরোয়া ক্রিকেট দল যা ১৯৩৬ সাল থেকে ১৯৪৭ সাল পর্যন্ত প্রথম-শ্রেণীর ক্রিকেটে সক্রিয় ছিল, রঞ্জি ট্রফির পশ্চিম অঞ্চলে বারোটি মৌসুমে কাজ করেছিল। এটি গুজরাতের জামনগরে অবস্থিত ছিল, যা তখন নওয়ানগর রাজ্যের অংশ ছিল। CricketArchive – Nawanagar first-class matchesNawanagar  ১৯৩৬-৩৭ সালে নওয়ানগর তার একমাত্র রঞ্জি ট্রফি জিতেছিল যখন এটি ফাইনালে বাংলাকে পরাজিত করেছিল। এটির স্থলাভিষিক্ত হয় সৌরাষ্ট্র, যা ১৯৫০-৫১ সালে রঞ্জি ট্রফিতে প্রতিদ্বন্দ্বিতা শুরু করে।  সাফল্য   রঞ্জি ট্রফি  বিজয়ী (১): ১৯৩৬–৩৭  রানার্স-আপ (১): ১৯৩৭-৩৮  তথ্যসূত্র  বিষয়শ্রেণী:ভারতের প্রথম-শ্রেণীর ক্রিকেট দল বিষয়শ্রেণী:১৯৩৬-এ ভারতে প্রতিষ্ঠিত বিষয়শ্রেণী:১৯৪৭-এ ভারতে বিলুপ্ত বিষয়শ্রেণী:১৯৩৬-এ প্রতিষ্ঠিত ক্রিকেট ক্লাব বিষয়শ্রেণী:ভারতের প্রাক্তন সিনিয়র ক্রিকেট ক্লাব
চাহ আব জেলা (ফার্সি: ولسوالی چاه‌آب) আফগানিস্তানের তখর প্রদেশের একটি অন্যতম জেলা।  অবস্থান চাহ আব তখর প্রদেশের চতুর্থ বৃহত্তম জেলা এবং আফগানিস্তানের উত্তর-পূর্ব অঞ্চলে অবস্থান করছে।  জনসংখ্যার উপাত্ত আদমশুমারির আনুমানিক হিসাব অনুযায়ী ধারণা করা হয়ে থাকে যে, এখানে প্রায় ১০০,০০০ জন  বসবাস করে থাকেন যার মধ্যে চাহ আব শহরে ২০,০০০ জন শহরে বসবাস করছেন। যুদ্ধের পূর্বের সময়ে, চাহ আব একটি শান্ত ও অবলম্বনশীল জেলা ছিল, যেখানে প্রাক-যুদ্ধের জনসংখ্যার কিছু সংখ্যক শিক্ষিত নাগরিক ছিল। বিগত ২৩ বছরে যুদ্ধের ফলে এবং অর্থনৈতিক মন্দার ফলে শাহ আবের শিক্ষাগত মান নিম্ন পর্যায়ে চলে গেছে। সরকারি কর্তৃপক্ষ কর্তৃক জেলাগুলিতে শিক্ষকদের কোনও অনুদান বা বেতন প্রদানের ক্ষেত্র নেই বললেই চলে।  তথ্যসূত্র  বিষয়শ্রেণী:তখর প্রদেশের জেলা
হালাল বে হলেন একজন মিশরীয় বংশোদ্ভূত কানাডিয়ান ড্র্যাগ পারফর্মার। তিনি অন্টারিওর টরন্টোর বাসিন্দা। বে কানাডাস ড্র্যাগ রেস-এর ৩য় মৌসুমে প্রতিদ্বন্দ্বিতা করেছিলেন।   প্রাথমিক জীবন  হালাল বে মিশরে জন্মগ্রহণ করেন। তিনি মিশরীয়-ফিলিস্তিনি বংশোদ্ভূত। ১৮ বছর বয়সে কানাডায় অভিবাসনের আগ পর্যন্ত তিনি মধ্যপ্রাচ্যের একটি মুসলিম পরিবারে বেড়ে ওঠেন।    পেশাজীবন  হালাল বে একজন ড্র্যাগ পারফর্মার। তিনি টরন্টোতে খ্যাতি অর্জন করেন এবং ২০২০ সালে নাউ ম্যাগাজিন কর্তৃক শহরের সেরা ড্র্যাগ পারফর্মার হিসেবে মনোনীত হন। তিনি কানাডাস ড্র্যাগ রেস-এর তৃতীয় মৌসুমে অংশগ্রহণ করেন এবং ফ্র্যাঞ্চাইজির প্রথম উত্তর আফ্রিকান পারফর্মার হিসেবে পরিচিতি লাভ করেন। হালাল বেই ছিলেন প্রথম প্রতিযোগী যার গোঁফ ছিল, যা স্ক্রিন র‍্যান্টের মতে "ড্র্যাগ পারফর্মার হওয়ার অর্থ কী এবং বৈধ বলে বিবেচিত হওয়ার জন্য ড্র্যাগ কুইনদের সাজ কিরকম হবে তার ধারণা [প্রসারিত] করেছে"।  ব্রডভিউ -এর টোবিন এনজি বলেন, "শোতে মুসলিম ও মধ্যপ্রাচ্যের প্রতিনিধিত্ব আনার জন্য হালাল বে সোশ্যাল মিডিয়ায় প্রশংসা পেয়েছেন", এবং ইনস্টিঙ্কট ম্যাগাজিনের মিশেল কুক লিখেছেন, "একজন সমকামী মুসলিম ব্যক্তি আসলে কী, সে সম্পর্কে প্রচলিত ধারণাগুলিকে ভেঙে ফেলার ক্ষেত্রে তারা কেবল সাহায্যই করেনি, বরং বেই হলেন প্রথম উত্তর আফ্রিকান ব্যক্তি যিনি ড্র্যাগ রেস প্রতিযোগিতায় অংশ নিয়েছেন।"    ব্যক্তিগত জীবন  হালাল বে একজন কুইয়ার, এবং টরন্টোর বাসিন্দা। সিবিসি নিউজ তাকে "আরব মুসলিম অ্যাক্টিভিস্ট কুইন" হিসেবে বর্ণনা করেছে। হালাল বে সামাজিক কাজ, সম্প্রদায় গঠন ইত্যাদি বিষয়গুলোর উপর গুরুত্ব দেন; তিনি বলেছেন: "আমার জন্য ড্র্যাগ একটি রাজনৈতিক হাতিয়ার, এটি আমার শৈল্পিক অনুশীলন প্রকাশের একটি মাধ্যম এবং সম্প্রদায় গঠনের একটি উপায়।"  দ্য নিউ আরবের মতে, তিনি "স্বাধীন ফিলিস্তিনের একজন দৃঢ় সমর্থক"।   হালাল বে ড্র্যাগে she / her এবং ড্র্যাগের বাইরে he / they সর্বনাম ব্যবহার করেন।   তথ্যসূত্র   বিষয়শ্রেণী:আলেকজান্দ্রিয়ার ব্যক্তি বিষয়শ্রেণী:কানাডীয় মুসলিম বিষয়শ্রেণী:কানাডীয় সক্রিয়কর্মী বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
শুদ্ধাদ্বৈত বেদান্ত হিন্দু দর্শনের বেদান্ত শাখার একটি অপ্রধান উপশাখা। বল্লভ সম্প্রদায় বা পুষ্টিমার্গের প্রতিষ্ঠাতা বল্লভাচার্য (১৪৭৯-১৫৩১ খ্রিষ্টাব্দ) এই মতবাদের প্রধান প্রবক্তা। এটি একটি বৈষ্ণবীয় মত। এই মতাবলম্বী বল্লভ সম্প্রদায় কৃষ্ণের পূজা করে থাকে। বল্লভাচার্যের শুদ্ধ অদ্বৈতবাদ অদ্বৈত বেদান্ত মতের থেকে আলাদা।  বল্লভ সম্প্রদায়ের মতে, বল্লভাচার্য স্বয়ং কৃষ্ণের কাছ থেকে "শ্রীকৃষ্ণ শরণম্‌ মম" মন্ত্রটি পেয়েছিলেন। এই মন্ত্রটিকে "ব্রহ্মসম্বন্ধ মন্ত্র" বলা হয়। আবার কৃষ্ণের মুখনিঃসৃত বলে এটিকে "মুখাবতার" নামেও অভিহিত করা হয়। বল্লভ সম্প্রদায় বিশ্বাস করে যে, এই মন্ত্র জপ করলে আত্মা সকল দোষ ও পাপ থেকে মুক্ত হতে পারবে।Colas, Gerard, "History of  traditions" in   নাথদ্বারের শ্রীনাথজি মন্দির ও সুরদাস-সহ অষ্টকবির (যাঁরা অষ্টচাপ নামে পরিচিত) রচনা বল্লভ সম্প্রদায়ের উপাসনার কেন্দ্রবিন্দু।Martin, Nancy M., "North Indian Hindi devotional literature" in    পাদটীকা    তথ্যসূত্র       বহিঃসংযোগ   Pushtimarg  বিষয়শ্রেণী:হিন্দু দর্শন বিষয়শ্রেণী:বৈষ্ণবধর্ম বিষয়শ্রেণী:সংস্কৃত শব্দ ও শব্দবন্ধ বিষয়শ্রেণী:ভক্তি আন্দোলন বিষয়শ্রেণী:ভারতীয় দর্শন বিষয়শ্রেণী:বৈষ্ণব সম্প্রদায় বিষয়শ্রেণী:অদ্বৈতবাদী বিষয়শ্রেণী:বেদান্ত
মুহম্মদ এনামুল হক বাংলাদেশ আওয়ামী লীগের রাজনীতিবিদ, বাংলাদেশ সেনাবাহিনীর সাবেক কর্মকর্তা এবং সাবেক প্রতিমন্ত্রী।   প্রথম জীবন  ব্রিগেডিয়ার জেনারেল মুহম্মদ এনামুল হক ১০ জানুয়ারি ১৯৪৭ সালে চাঁপাইনবাবগঞ্জ জেলার শিবগঞ্জ উপজেলায় শাহবাজপুর ইউনিয়নের চাঁদপুর গ্রামে জন্মগ্রহণ করেন। তার পিতা মোজাহার হোসেন এবং মাতা ফেরদৌস মহলের পাঁচ ছেলে ও তিন মেয়ের মধ্যে তিনি জ্যেষ্ঠ। তিনি বিয়ে করেছেন জিনাত এনামকে। তাদের একমাত্র কন্যা আনিকা হক।  তিনি তৎকালীন চাঁপাইনবাবগঞ্জ মহকুমার শিবগঞ্জ উপজেলার মনাকষা ইউনিয়নের হুমায়ুন রেজা উচ্চ বিদ্যালয় থেকে ১৯৬২ সালে ম্যাট্রিকুলেশন এবং কুমিল্লা ভিক্টোরিয়া কলেজ থেকে ১৯৬৪ সালে বিজ্ঞান বিভাগে এইচএসসি পাশ করে বাংলাদেশ প্রকৌশল বিশ্ববিদ্যালয় (বুয়েট) থেকে ১৯৬৮ সালে বিএসসি ইঞ্জিনিয়ারিং (ইলেট্রিক্যাল) এ ডিগ্রী অর্জন করেন।   কর্মজীবন  মুহম্মদ এনামুল হক ১৩ই জানুয়ারি ১৯৬৯ সালে তৎকালীন পাকিস্তান সেনাবাহিনীর মিলিটারী একাডেমীতে যোগ দিয়ে ইএমই কোরে কমিশন প্রাপ্ত হয়ে ক্যাপ্টেন হিসেবে কর্মরত অবস্থায় ১৯৭১ সালে মুক্তিযুদ্ধে অংশগ্রহণ করেন। ১ ডিসেম্বর ১৯৭১ সালে তিনি রাষ্ট্রপতির এডিসি নিযুক্ত হন।  বাংলাদেশ সেনাবাহিনীতে তিনি বাংলাদেশ সেনাবাহিনীর কমিশনার অফিসার হিসেবে বিভিন্ন গুরুত্বপূর্ণ পদে দায়িত্ব পালন করে ২৯ সেপ্টেম্বর ১৯৯২ সালে ব্রিগেডিয়ার জেনারেল হিসেবে পদোন্নতি লাভ করে ২০০১ সালে অবসর গ্রহণ করেন।  তিনি ১৯৯৩-১৯৯৭ সময়কালে বাংলাদেশ পল্লী বিদ্যুতায়ন বোর্ডের চেয়ারম্যান হিসেবে দায়িত্ব পালন করেন। বাংলাদেশ সেনাবাহিনীর কমিশনার অফিসার হিসেবে দায়িত্ব পালন করেন।  ২০০৫ সালে তিনি চাঁপাইনবাবগঞ্জ জেলা আওয়ামী লীগের সভাপতি হিসেবে দায়িত্ব গ্রহণ করেন। ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসাবে চাঁপাইনবাবগঞ্জ-১ আসন থেকে সাংসদ নির্বাচিত হন। ১ আগস্ট ২০০৯ থেকে ৫ জানুয়ারি ২০১৪ সাল পর্যন্ত তিনি বিদ্যুৎ, জ্বালানী ও খনিজ সম্পদ মন্ত্রণালয়ের প্রতিমন্ত্রী হিসেবে দায়িত্ব পালন করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:কুমিল্লা ভিক্টোরিয়া সরকারি কলেজের প্রাক্তন শিক্ষার্থী বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশ সেনাবাহিনীর ব্রিগেডিয়ার বিষয়শ্রেণী:চাঁপাইনবাবগঞ্জ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:শেখ হাসিনার দ্বিতীয় মন্ত্রিসভার সদস্য
২৬ মে, ২০১৭ তারিখে, মিশরের মিনার গভর্নর ম্যাগহাঘা থেকে কিবতি বহনকারী একটি কফোয়ায় মুখোশধারী বন্দুকধারীরা আগুন ও গুলি চালায়। হামলায় কমপক্ষে ২৮ জন মানুষকে হত্যা করে সেন্ট স্যামুয়েল মন্দিরে  এবং হামলায় ২২ জনকে আহত করে।  পটভূমি   ২০১০ সালের প্রথমদিকে মিশরে মিশরীয় ক্রমবর্ধমান অত্যাচার ও সাম্প্রদায়িক সহিংসতা দেখা দিয়ে। ২০১৭ সালের ফেব্রুয়ারি মাসে ইসলামিক স্টেট অব ইরাক অ্যান্ড লেভান্টের সিনাই শাখা থেকে খ্রিস্টানদের উপর হামলার আহ্বান জানায়। উত্তর সিনাই অঞ্চলের শত শত খ্রিস্টানকে তাদের বাড়ি থেকে পালাতে এবং ইস্টার ছুটির উদযাপনে বাধা দেয়।. ৯ এপ্রিল ২০১৭ সালে প্যাম রবিবার, আইএসআইএস-এসপি দুটি কিবতি গির্জার বোমা হামলা করে। উত্তর মিশরীয় শহর তান্তায় নাইল ডেল্টা , এবং সেন্ট মার্কের কপ্টিক অর্থডক্স ক্যাথিড্রাল, আলেকজান্দ্রিয়ায় প্রধান গির্জার জর্জ চার্চে ৪৫ জনকে হত্যা করে এবং কমপক্ষে ১২৫ জনকে আহত করে।  পাম রবিবার হামলার প্রতিক্রিয়ায় রাষ্ট্রপতি আবদেল ফাত্তাহ দেশব্যাপী তিন মাসের দীর্ঘ জরুরি অবস্থা ঘোষণা করেন।  পাল্টা জবাব  হামলার পর মিশরীয় প্রেসিডেন্ট আব্দেল ফাত্তাহ এল-সিসি শীর্ষ নিরাপত্তা কর্মকর্তাদের সঙ্গে জরুরি বৈঠকের আয়োজন করেন।  হামলায় নিরাপত্তা বাহিনী আক্রমণকারীদের খুঁজে বের করার চেষ্টা চালায় এবং রাস্তার পাশে প্রচুর চেকপয়েন্ট স্থাপন করে।  হামলার দিন সন্ধ্যায় রাষ্ট্রপতি টেলিভিশনে হাজির হয়ে জাতির উদ্দেশে ভাষণ দেন এবং তিনি প্রতিবেশী লিবিয়ায় সন্ত্রাসী প্রশিক্ষণ ক্যাম্পের বিরুদ্ধে প্রতিশোধমূলক হামলার আদেশ দেন। রাষ্ট্র প্রচার মাধ্যম জানায়, জঙ্গি বিমানগুলি ডারনা বন্দরের শহর এলাকায় অবস্থিত ছয়টি হামলা চালায়, যেখানে এই হামলার জন্য দায়ী জঙ্গিরা প্রশিক্ষিত বলে মনে করা হয়।  ২৭ মে তারিখে বিমান হামলার দ্বিতীয় তরঙ্গ চালু করা হয়।  ২৯ মে ২০১৭, লিবিয়ার জাতীয় সেনাবাহিনীর (এলএনএ) একজন মুখপাত্র নিশ্চিত করেছিল যে মিশর ও এলএনএ ডেরনা ও জাফ্রাতে অবস্থানের লক্ষ্যবস্তুতে বিমান হামলায় সহযোগিতা করেছিল।  তথ্যসূত্র  বহিঃসংযোগ  বিষয়শ্রেণী:ইসলামিক স্টেট অব ইরাক অ্যান্ড দ্য লেভান্ট বিষয়শ্রেণী:হামলা
মাঝারি পাতা-নাক চামচিকা (বৈজ্ঞানিক নাম: Hipposideros larvatus) মাঝারি আকারের বাদুড়। আইইউসিএনের লাল বইয়ে এর অবস্থান ‘অবিপন্ন’ হিসেবে। প্রাকৃতিক বন ধ্বংসের কারণে এদের অবস্থান অবিপন্ন।বিরল প্রজাতির পাতা-নাক চামচিকা, রেজা খান, দৈনিক প্রথম আলো। ঢাকা থেকে প্রকাশের তারিখ: আগস্ট ১৮, ২০১৩ খ্রিস্টাব্দ।  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯২   আকার  পাতা-নাক চামচিকাদের অনেকটা পাতার মতো নাক থাকে এবং তার সামনে-পেছনে আড়াআড়ি ও লম্বা পর্দাসহ প্রতিটি পাতা-নাকে তিনটি করে উপ বা অধ নাক-পাতা থাকে। এ গণের আর কোনো প্রজাতিতে এদের মত বৈশিষ্ট্য নেই। এদের নাক ত্রিশূলের মত। এক চিমটি লেজ এদের পায়ের দিক থেকে আসা পর্দায় লুকানো। ৮ সেন্টিমিটার লম্বা দেহে লেজটি সহজে চোখে পড়ে না। ডানা ৬ দশমিক ৪ সেন্টিমিটারের মত। সারা দেহে বাদামি থেকে গাঢ় বা লালচে বাদামি পশম থাকে।   নিবাস  পাতা-নাক চামচিকার বসতি বাংলাদেশ থেকে ভারতের পূর্বাঞ্চল হয়ে একেবারে ভিয়েতনাম পর্যন্ত। বসবাস বনে এবং এরা কিছুটা বিরল।   স্বভাব  দিনের বেলায় গুহা, গাছের ফোকর বা অন্ধকার পুল বা কালভার্টের গার্ডারে ঝুলে থাকে। কখনো কখনো পরিচিত কোনো গাছের ডালে বা কালভার্টের নিচে বিশ্রাম নেয়।   খাবার  রাতের বেশির ভাগ সময় এরা নিশাচর কীটপতঙ্গ, দেয়ালি পোকা ও মথ খেয়ে বেড়ায়।   গ্যালারি    তথ্যসূত্র    Chiroptera Specialist Group 1996. Hipposideros larvatus. 2006 IUCN Red List of Threatened Species.  Downloaded on 30 July 2007.  বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:বাংলাদেশের স্তন্যপায়ী বিষয়শ্রেণী:কম্বোডিয়ার স্তন্যপায়ী বিষয়শ্রেণী:চীনের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:ভিয়েতনামের স্তন্যপায়ী বিষয়শ্রেণী:বার্মার স্তন্যপায়ী বিষয়শ্রেণী:লাওসের স্তন্যপায়ী বিষয়শ্রেণী:মালয়েশিয়ার স্তন্যপায়ী বিষয়শ্রেণী:ইন্দোনেশিয়ার স্তন্যপায়ী বিষয়শ্রেণী:থাইল্যান্ডের স্তন্যপায়ী বিষয়শ্রেণী:১৮২৩-এ বর্ণিত স্তন্যপায়ী বিষয়শ্রেণী:এশিয়ার বাদুড় বিষয়শ্রেণী:বোর্নিওর স্তন্যপায়ী বিষয়শ্রেণী:নেপালের স্তন্যপায়ী বিষয়শ্রেণী:ফিলিপাইনের স্তন্যপায়ী